ddrg/super_eurlex huggingface dataset:
(2)

Komisjoni otsuses 2011/121/EL (5) on kindlaks määratud kogu Euroopa Liitu hõlmavad tulemuseesmärgid, sh kulutasuvuse eesmärk, ja aeronavigatsiooniteenuste osutamine aastatel 2012–2014. Komisjon teavitas 19. juuli 2012. aasta kirjas ja 17. detsembri 2012. aasta kirjas liikmesriike, et nende läbivaadatud tulemuslikkuse kavad ja tulemuseesmärgid on kooskõlas kogu ELi hõlmavate tulemuseesmärkidega ja aitavad piisaval määral kaasa nende eesmärkide saavutamisele. Kulutasuvuse eesmärgid on väljendatud kindlaksmääratud ühikumääradena.
EMP ühiskomitee otsuse nr […]

LISA

EMP lepingu protokolli nr 4 artikli 40 järele lisatakse järgmine artikkel:

„Artikkel 41

Horvaatia Vabariigi Euroopa Liiduga ühinemisega seotud üleminekukord

1. EFTA riigi või Horvaatia Vabariigi nõuetekohaselt välja antud või EFTA riikide ja Horvaatia Vabariigi vahel kohaldatava sooduslepingu raames vormistatud päritolutõend on käsitatav EMP sooduspäritolu tõendina, eeldusel et

a) päritolutõend ja veodokumendid anti välja või vormistati hiljemalt päev enne Horvaatia Vabariigi Euroopa Liiduga ühinemise kuupäeva ning

b) päritolutõend esitatakse tolliasutusele nelja kuu jooksul alates Horvaatia Vabariigi Euroopa Liiduga ühinemise kuupäevast.

Juhul kui kaubad on EFTA riigis või Horvaatia Vabariigis deklareeritud importimiseks EFTA riigist või Horvaatia Vabariigist enne Horvaatia Vabariigi Euroopa Liiduga ühinemist EFTA riigi ja Horvaatia Vabariigi vahel sel ajal kohaldatud sooduslepingu alusel, võivad EFTA riigid või Horvaatia Vabariik kõnealuse sooduslepingu alusel tagasiulatuvalt välja antud päritolutõendit aktsepteerida, eeldusel et see on tollile esitatud nelja kuu jooksul alates Horvaatia Vabariigi Euroopa Liiduga ühinemise kuupäevast.

2. EFTA riikidel ühelt poolt ning Horvaatia Vabariigil teiselt poolt on lubatud säilitada load, mis käsitlevad ühelt poolt EFTA riikide ja teiselt poolt Horvaatia Vabariigi vahel sõlmitud lepingute raames antud „heakskiidetud eksportija” staatust, tingimusel et heakskiidetud eksportijad kohaldavad käesoleva protokolli päritolureegleid.

EFTA riigid ühelt poolt ja Horvaatia teiselt poolt kaaluvad hiljemalt aasta pärast Horvaatia Vabariigi Euroopa Liiduga ühinemise kuupäeva vajadust asendada sellised load uute lubadega, mis on välja antud kooskõlas käesoleva protokolliga.

3. EFTA riikide ja Horvaatia Vabariigi pädevad tolliasutused aktsepteerivad lõigetes 1 ja 2 osutatud sooduslepingu alusel välja antud või vormistatud päritolutõendi järelkontrolli taotlusi kolme aasta jooksul pärast asjaomase päritolutõendi väljaandmist või vormistamist ning nad võivad selliseid taotlusi esitada kolme aasta jooksul pärast seda, kui nad on koos impordideklaratsiooniga esitatud päritolutõendi aktsepteerinud.

4. Lepingu sätteid võib kohaldada kas Horvaatia Vabariigist EFTA riikidesse või EFTA riikidest Horvaatia Vabariiki eksporditava kauba suhtes, mis vastab käesoleva protokolli sätetele ning mis on Horvaatia Vabariigi Euroopa Liiduga ühinemise kuupäeval kas teel või ajutiselt ladustatud EFTA riigis või Horvaatia Vabariigis asuvas tollilaos või vabatsoonis.

5. Sooduskohtlemist võib lubada lõikes 4 osutatud juhtudel, tingimusel et importiva riigi tolliasutusele esitatakse nelja kuu jooksul alates Horvaatia Euroopa Liiduga ühinemise kuupäevast päritolutõend, mille eksportiva riigi tolliasutus on tagantjärele väljastanud.”
(6)

Vastavalt otsuse 2013/743/EL artikli 7 lõikele 1 nimetab sõltumatu teadusnõukogu liikmed ametisse komisjon pärast sõltumatut ja läbipaistvat valimismenetlust, mis on kõnealuse nõukoguga kokku lepitud ja hõlmab teadusringkondadega konsulteerimist ning aruande esitamist Euroopa Parlamendile ja nõukogule. Sel eesmärgil on loodud teadusnõukogu tulevaste liikmete valimiseks alaline komitee. Valimiskomitee esitas komisjonile teadusnõukogu liikmete asendamiseks ja uuesti ametisse nimetamiseks soovitused, mis on ka vastu võetud.
11.5.5.

Asjaomane konkurent võib taotleda materjali postitamist vähemalt ühe asjaomase toote kohta, kuid mitte teiste toodete kohta. Lisaks võib asjaomane konkurent juhtida klientide tähelepanu võimalusele oma pangasuhe täielikult või osaliselt üle viia ja teha üldisi viiteid teistele pangatoodetele. Taotlus on kehtiv, olenemata sellest, et see on taotlenud abi tarbijate liikuvuse meetmest, kui AIB turuosa seoses asjaomase tootega on alla 30 %, tingimusel, et taotluses soovitakse postitamist ka seoses nende asjaomaste toodetega, mille puhul AIB turuosa ületab 30 %. Kui asjaomaselt konkurendilt saadud turundusmaterjalid sisaldavad materjale asjaomastest toodetest erinevate toodete kohta (välja arvatud üldised viited pangasuhte täieliku või osalise üleviimise kohta ja üldised viited teistele pangatoodetele), ei ole AIB kohustatud selliseid materjale postitama, vaid teavitab asjaomast konkurenti oma otsusest, kui see on otstarbekas ja võimalik, siis õigeaegselt, et anda asjaomasele konkurendile võimalus muudetud materjalide uuesti esitamiseks. Sellega seotud mis tahes vaidlus esitatakse järelevalve eest vastutavale usaldusisikule, kes tegutseb lahenduse leidmisel vahendajana. Juhul kui lahendust ei leita, esitab järelevalve eest vastutav usaldusisik asja lahendamiseks komisjonile. AIB ei ole kohustatud uuesti esitatud materjale postitama, kui need ei ole laekunud kella 17.00-ks viis täistööpäeva enne postitamise kuupäeva ja tingimusel, et uuesti esitatud materjalid vastavad punkti 11.5.5 tingimustele.
(3)

Direktiivi 1999/32/EÜ artikli 6 lõikega 1 nõutakse, et liikmesriigid võtaksid kõik vajalikud meetmed, et proovivõtmise teel kontrollida laevas kasutatava kütuse väävlisisaldust vastavatel merealadel ja sadamates. Selles kontekstis tuleks proovivõttu käsitada laias tähenduses, et see hõlmaks kõiki kõnealuse direktiivi artikli 6 lõike 1a punktides a, b ja c sätestatud meetmeid nõuetele vastavuse kontrollimiseks.
(94)

Neljandaks ei muuda see, et Slovakkia kohustusliku tervisekindlustuse alased õigusaktid võimaldavad tervisekindlustusandjatel kasumit teenida ja osa kasumist aktsionäridele jaotada, nende tegevuse mittemajanduslikku laadi, sest nad tegutsevad süsteemis, kus on selgelt esindatud kõik eespool nimetatud mittemajanduslikule laadile viitavad jooned. Ainuüksi asjaolu, et tervisekindlustusandjatel on lubatud kasumit teenida ja osa kasumist jaotada, ei muuda veel süsteemi valdavalt sotsiaalset olemust ja eesmärke, solidaarsuspõhimõtte keskset rolli selles ega süsteemi tegevuse riiklikku reguleerimist ja järelevalvet. Riigipoolse reguleerimisega seoses tuletab komisjon meelde, et kasumi teenimise, kasutamise ja jaotamise võimalust reguleerivad ja piiravad seaduslikud kohustused, mille riik on Slovakkia kindlustusettevõtjate suhtes kehtestanud ja mis on mõeldud kohustusliku tervisekindlustuse elujõulisuse ja jätkuvuse tagamiseks koos kõigi selle puhul esikohal olevate sotsiaalsete ja solidaarsuseesmärkidega (62). Seepärast on vabadus kasumit teenida, kasutada ja jaotada Slovakkia kohustusliku tervisekindlustuse valdkonnas märksa enam piiratud kui tavapärastes ärisektorites ning seotud sotsiaalsete ja solidaarsuseesmärkide saavutamisega.
(6)

Mayotte'i kalandusasutustele tuleks tagada vajalikud rahalised vahendid tasude kaudu, mida laevaomanikud maksavad otse Mayotte'ile. Selline lahendus on eriti asjakohane, pidades silmas tihedat seost, mis on kujunenud Seišellide laevastiku ja Prantsuse äärepoolseima piirkonna Mayotte'i kohaliku kogukonna vahel. Seišellide lipu all sõitev kalalaevastik on tegutsenud Mayotte'i vetes mitme aasta jooksul, lähtudes Mayotte'i ja laevaomanike vahelisest kokkuleppest, mille kohaselt maksid laevaomanikud Mayotte'ile litsentsitasu õiguse eest püüda kala Mayotte'i vetes. Selleks, et säilitada kalapüügi järjepidevus ja sellest tulenev kasu Mayotte'ile, on asjakohane, et Mayotte'i kohalik kogukond saaks otsest kasu kõigist maksetest, mis on seotud kõnealuse lepingu kohaste lubade ja saagiga.
(6)

Partnerluslepinguga on asutatud ühiskomitee, kelle ülesanne on nimetatud lepingu kohaldamise kontrollimine. Lisaks võib ühiskomitee kooskõlas protokolliga heaks kiita teatavad protokolli muudatused. Kõnealuste muudatuste heakskiitmise hõlbustamiseks tuleks anda komisjonile volitused need teatavatel tingimustel lihtsustatud korras heaks kiita,
(29)

Sellega seoses on arvesse võetud ka asjaolu, et eranditega ette nähtud piiranguid kohaldatakse diskrimineerimata kõikide (potentsiaalsete) maapealse käitluse teenuste osutajate suhtes, välja arvatud lennujaama maapealse käitluse teenuste osakond ja omakäitlust teostavad lennujaamakasutajad, et siiani ei ole ükski maapealse käitluse teenuste osutaja või lennujaamakasutaja esitanud taotlust, et saada õigust teostada Zagrebi rahvusvahelises lennujaamas maapealse käitluse toiminguid, kuigi praegu ei kohaldata juurdepääsupiirangud kolmandast isikust teenuseosutajate või omakäitluse teostamise õiguse suhtes, ning et ükski huvitatud isik ei ole esitanud vastuväiteid erandite tegemise otsuse kohta. Seoses saadud märkustega võimaliku hankemenetluse kohta tuletab komisjon Horvaatia asutustele meelde, et nad peavad õigeaegselt täitma kõiki liidu õigusaktides sätestatud asjakohaseid eeskirju, sealhulgas direktiivi artiklit 11.
(3)

Selleks et tagada importivatele riikidele Rotterdami konventsiooni alusel kaitse, on vajalik ja asjakohane toetada kemikaalide hindamise komitee soovitust lisada Rotterdami konventsiooni III lisasse krüsotiilasbest, metamidofoss, triklorofoon, fentioon (üliväikese sisaldusega valmistised, milles on toimeainet vähemalt 640 g/l) ning vedelvormid (emulgeeruv kontsentraat ja lahustuv kontsentraat), milles leidub parakvaatdikloriidi vähemalt 276 g/l, millele vastab parakvaatioonide sisaldus vähemalt 200 g/l. Kõnealused ained on liidus juba keelatud või nende kasutamine rangelt piiratud ja seepärast kohaldatakse nende suhtes Rotterdami konventsiooni nõuetest rangemaid ekspordinõudeid.
(1)

30. oktoobril 2013 esitasid Madalamaad määruse (EL) nr 528/2012 artikli 3 lõike 3 alusel komisjonile taotluse teha otsus selle kohta, kas teatavate toodete sari (kvaternaarseid ammooniumiühendeid sisaldavad katioonsed polümeersed sideained), mis on turule lastud kasutamiseks värvides ja pinnakatetes (edaspidi „värvid”) ning mis annab kõnealustele värvidele kahjulikke ja patogeenseid mikroorganisme hävitava toime kuivanud värvi pinnal, on biotsiidid, nagu need on määratletud kõnealuse määruse artikli 3 lõike 1 punkti a esimeses taandes, ning kas selliseid värve tuleks käsitada biotsiididena.
(1)

Liit on pidanud Senegali Vabariigiga läbirääkimisi säästva kalanduse partnerluslepingu (edaspidi „leping”) üle, mille kehtivusaeg on viis aastat ja mis on automaatselt pikenev, ning kõnealuse lepingu viieks aastaks sõlmitava rakendamisprotokolli (edaspidi „protokoll”) üle, millega nähakse ette liidu laevade kalapüügivõimalused Senegali Vabariigi suveräänsete õiguste või jurisdiktsiooni all olevates vetes.
(3)

Vastavalt WTO lepingu IX artikli lõikele 3 on Ameerika Ühendriigid esitanud taotluse pikendada kehtivat erandit 31. detsembrini 2019 ja laiendada GATT 1994 I artikli lõike 1 kohastest kohustustest tehtud kehtiva erandi kohaldamisala selles ulatuses, mida on vaja, et lubada Ameerika Ühendriikidel kehtestada tollimaksuvabastus nõuetele vastavatele toodetele, mis pärinevad soodustatavatest riikidest, mis on kindlaks määratud vastavalt Kariibi mere piirkonna majanduse taastamise 1983. aasta seadusele (Caribbean Basin Economic Recovery Expansion Act, muudetud 1990. aasta seadusega Caribbean Basin Economic Recovery Expansion Act ja seadusega United States-Caribbean Basin Trade Partnership Act, 2006. aasta seadusega Haitian Hemispheric Opportunity through Partnership Encouragement Act, 2008. aasta seadusega Haitian Hemispheric Opportunity through Partnership Encouragement Act ja 2010. aasta seadusega Haitian Economic Lift Program Act).
(2)

Määrusega (EÜ) nr 1338/2008 on ette nähtud, et liikmesriigid esitavad tervishoiu kulude ja rahastamise statistikat, nagu on sätestatud nimetatud määruse II lisas.
(6)

Vastavalt direktiivi 2003/96/EÜ artikli 19 lõikele 2 tuleb kõiki kõnealuse artikli alusel antavaid lube ajaliselt rangelt piiritleda. Selleks et pakkuda asjaomastele ettevõtjatele ja tarbijatele piisaval määral kindlust, tuleks luba anda kuueks aastaks. Kuid selleks, et mitte kahjustada kehtiva õigusraamistiku üldist arengut tulevikus, on asjakohane sätestada, et kui nõukogu peaks Euroopa Liidu toimimise lepingu (ELi toimimise leping) artikli 113 alusel kehtestama üldise muudetud süsteemi energiatoodete maksustamiseks ning käesolevas otsuses antav luba ei oleks sellega kooskõlas, peaks käesolev otsus kaotama kehtivuse päeval, mil hakatakse kohaldama kõnealuseid muudetud süsteemi käsitlevaid eeskirju.
(10)

Prantsusmaa on eesmärkide arvutamisel lähtunud sellest, et kava kohaselt peaksid marsruudi kindlaksmääratud ühikuhinnad teise võrdlusperioodi jooksul langema keskmiselt vaid 0,7 % aastas. See näitaja on marsruudi kindlaksmääratud keskmiste ühikuhindade kohta kogu ELi jaoks teiseks võrdlusperioodiks seatud tulemuseesmärgist (– 3,3 % aastas) oluliselt väiksem. Lisaks ei ole marsruudi kindlaksmääratud ühikuhindade kavandatav langus nii esimest kui ka teist võrdlusperioodi hõlmava kombineeritud võrdlusperioodi jooksul (– 0,2 %) kooskõlas ELi tasandi suundumustega (– 1,7 %). Peale selle on marsruudi kindlaksmääratud keskmise ühikuhinna eesmärgi arvutamisel lähtutud teise võrdlusperioodi alguses kehtinud ühikuhindadest, mis on 6,2 % kõrgemad kui 2013. aastal teatatud tegelikud marsruudi ühikuhinnad. Seega ei ole esimesel võrdlusperioodil saavutatud kulutõhususe suurenemist teise võrdlusperioodi eesmärkide seadmisel piisaval määral arvesse võetud. Ehkki 2019. aasta eesmärgi seadmisel on lähtutud marsruudi kavandatavatest kindlaksmääratud ühikuhindadest, mis on pisut madalamad (– 2,8 %) kui Prantsusmaaga sarnase kasutus- ja majanduskeskkonnaga liikmesriikide keskmised marsruudi kindlaksmääratud ühikuhinnad, on need ligikaudu 23 % kõrgemad kui 2019. aastaks kogu ELi jaoks seatud tulemuseesmärk.
(2)

Lepingu artikli 12 punktis b on sätestatud, et leping sõlmitakse esialgu 31. detsembrini 2002 ning et lepinguosaliste kokkuleppel võib seda pikendada viie aasta kaupa.
(9)

Seepärast on komisjon seisukohal, et Ühendkuningriigi ja Iirimaa ühise funktsionaalse õhuruumiosa (UK-IR FAB), Taani ja Rootsi ühise funktsionaalse õhuruumiosa (DK-SE FAB) tulemuslikkuse kavas, Poola ja Leedu ühise funktsionaalse õhuruumiosa (Baltic FAB) ning Eesti, Soome ja Läti ühise funktsionaalse õhuruumiosa (NEFAB) tulemuslikkuse kavades sisalduvad eesmärgid on kooskõlas kogu ELi hõlmavate asjakohaste tulemuseesmärkidega kõigis neljas põhilises tulemusvaldkonnas. Lisaks sellele on komisjon seisukohal, et Belgia, Luksemburgi, Prantsusmaa, Saksamaa ja Madalmaade poolt nende ühise funktsionaalse õhuruumiosa (FABEC), Austria, Horvaatia, Tšehhi Vabariigi, Ungari, Slovakkia ja Sloveenia poolt nende ühise funktsionaalse õhuruumiosa (FABCE), Küprose, Kreeka, Itaalia ja Malta poolt nende ühise funktsionaalse õhuruumiosa (Blue Med FAB), Bulgaaria ja Rumeenia poolt nende ühise funktsionaalse õhuruumiosa (Danube FAB) ning Portugali ja Hispaania poolt nende ühise funktsionaalse õhuruumiosa (SW FAB) kohta esitatud eesmärgid on kooskõlas kogu ELi hõlmavate tulemuseesmärkidega ohutuse ja keskkonnaga seotud põhilistes tulemusvaldkondades. Samuti on komisjon seisukohal, et Küprose, Kreeka ja Malta poolt nende ühise funktsionaalse õhuruumiosa (Blue Med FAB), Bulgaaria ja Rumeenia poolt nende ühise funktsionaalse õhuruumiosa (Danube FAB), Horvaatia, Tšehhi Vabariigi, Sloveenia ja Ungari poolt nende ühise funktsionaalse õhuruumiosa (FAB CE) ning Portugali ja Hispaania poolt nende ühise funktsionaalse õhuruumiosa (SW FAB) kohta esitatud eesmärgid on kooskõlas kogu ELi hõlmavate tulemuseesmärkidega kulutõhususega seotud põhilises tulemusvaldkonnas. Seepärast ei ole eespool nimetatud eesmärkide puhul vaja anda riiklikele järelevalveasutustele soovitusi esitada läbivaadatud tulemuseesmärgid. Liikmesriikide selliste eespool loetletud eesmärkide kohta, mis ei ole kooskõlas kogu ELi hõlmavate asjakohaste tulemuseesmärkidega, on komisjon välja andnud soovitused, mis on sätestatud komisjoni rakendusotsuses, milles käsitletakse ELi hõlmavate tulemuseesmärkidega vastuolus olevaid eesmärke (C(2015)1263).
(3)

Protokolli eesmärk on kehtestada finants- ja tehnilised eeskirjad, mis võimaldavad Tuneesia Vabariigil osaleda teatavates liidu programmides. Protokolliga kehtestatav horisontaalne raamistik kujutab endast majanduslikku, rahanduslikku ja tehnilist koostöömeedet, mis annab juurdepääsu abile, eelkõige finantsabile, mida liit oma programmide alusel annab. Seda raamistikku kohaldatakse ainult nende liidu programmide suhtes, mille asutamisaktide kohaselt on Tuneesia Vabariigi osalemine võimalik. Protokollile allakirjutamine ja ajutine kohaldamine ei too seega kaasa volituste kasutamist, mis mõjutavad programmidega hõlmatud poliitikavaldkondi ja mida kasutatakse programmide kehtestamisel.
(5)

Euroopa Parlamendi ja nõukogu direktiivis 2002/46/EÜ (2) on sätestatud nõuded, mis kehtivad toidulisandite puhul. Euroopa Parlamendi ja nõukogu määruses (EÜ) nr 1925/2006 (3) on sätestatud nõuded vitamiinide, mineraaltoitainete ja teatavate muude ainete toidule lisamise kohta. Euroopa Parlamendi ja nõukogu direktiivis 2009/39/EÜ (4) on sätestatud nõuded eritoiduks ettenähtud toiduainete kohta. Komisjoni direktiivis 96/8/EÜ (5) on sätestatud nõuded kehakaalu alandamiseks ettenähtud madala energiasisaldusega dieetides kasutatavate toiduainete kohta. Komisjoni direktiivis 1999/21/EÜ (6) on sätestatud nõuded, mis kehtivad meditsiiniliseks eriotstarbeks ettenähtud dieettoitude puhul. Komisjoni direktiivis 2006/125/EÜ (7) on sätestatud nõuded, mis kehtivad imikutele ja väikelastele ettenähtud teraviljapõhiste töödeldud toitude ja muude imikutoitude kohta. Komisjoni direktiivis 2006/141/EÜ (8) on sätestatud nõuded, mis kehtivad imiku piimasegude ja jätkupiimasegude kohta. Mikrovetikatest Schizochytrium sp. (ATCC PTA-9695) saadud õli kasutamine tuleks lubada viisil, mis ei piira kõnealuste õigusaktide sätete kohaldamist.
(3)

Linnugripi puhangu korral on oht, et haigusetekitaja võib levida muudesse ettevõtetesse, kus kasvatatakse kodu- või muid vangistuses peetavaid linde. Selle tulemusel võib see eluslindudega või nende toodetega kauplemise tagajärjel levida ühest liikmesriigist teistesse liikmesriikidesse või kolmandatesse riikidesse.
(7)

Arvestades liidu laienemist ning eelkõige vabadusel, turvalisusel ja õigusel rajaneva ala laienemist, on vaja määrata kindlaks testid, mis osutavad liikmesriigi tehnilisele valmisolekule integreeruda süsteemiga SIS II. Õiguskindluse tagamiseks tuleb määrata kindlaks testimisnõuded. Testid peaksid näitama, et liikmesriik suudab vahetada täiendavat teavet, et tema siseriiklik süsteem on täielikult kooskõlas keskse SIS II-ga, et ta suudab andmeid sisestada, ajakohastada, kustutada ja otsida, et ta suudab üles laadida nõutava kvaliteediga fotosid ja sõrmejälgi ning et ta suudab töödelda identiteedi väärkasutamisega seotud andmeid.
(1)

Komisjoni rakendusmääruses (EL) nr 391/2013 (2) on sätestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ja komisjoni rakendusmäärusega (EL) nr 390/2013 (4).
(39)

Lisaks märgib komisjon, et Prantsusmaa ametiasutuste hinnangul kuulub praegu iga kavast kasu saava ettevõtja laevastikust Euroopa riikide lipu alla vähemalt 25 % netotonnaažist. Komisjon märgib ühtlasi, et Prantsusmaa merendussektorit iseloomustab hea tulemus Euroopa riikide lipu all sõitvate laevade osakaalu seisukohast, nagu kinnitavad välisuuringud, näiteks 2014. aastal Oxford Economicsi avaldatud uuring „The economic value of the EU shipping industry”. Selle uuringu järgi on Prantsusmaa lipu alla kuuluv tonnaaž tublisti suurem kui 25 % kasutatavast tonnaažist (19). Kuna kavast kasu saavatel ettevõtjatel on kohustus hoida või suurendada oma laevastiku seda osa, mis sõidab Euroopa Liidu riikide lipu all, on ka võimatu, et tähtajaliselt prahitud laevad, mis ei sõida Euroopa riikide lipu all, moodustaks nende laevastiku kogu netotonnaažist rohkem kui 75 %.
ET Euroopa Liidu Teataja L 108/1

NÕUKOGU OTSUS (ÜVJP) 2015/659,

16. märts 2015,

Euroopa Liidu ja Kesk-Aafrika Vabariigi vahelise kirjavahetuse vormis lepingu (mis käsitleb Kesk-Aafrika Vabariigis läbiviidava Euroopa Liidu ÜJKP sõjalise nõuandemissiooni (EUMAM RCA) staatust Kesk-Aafrika Vabariigis) liidu nimel allkirjastamise ja sõlmimise kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,

võttes arvesse liidu välisasjade ja julgeolekupoliitika kõrge esindaja ettepanekut

ning arvestades järgmist:

(1) Nõukogu võttis 19. jaanuaril 2015 vastu otsuse (ÜVJP) 2015/78, (1) milles nähakse ette, et ÜJKP sõjalise nõuandemissiooni (EUMAM RCA) liidu juhitavate üksuste ja isikkoosseisu staatust, sealhulgas privileege, immuniteete ja täiendavaid tagatisi, mida on vaja nende ülesannete täitmiseks ja tegevuse sujuvaks läbiviimiseks, käsitletakse lepingutes, mis sõlmitakse lähtuvalt Euroopa Liidu lepingu (ELi leping) artiklist 37 ja vastavalt Euroopa Liidu toimimise lepingu (ELi toimimise leping) artiklis 218 sätestatud menetlusele.

(2) Pärast seda, kui nõukogu võttis 19. jaanuaril 2015 vastu otsuse, millega antakse luba alustada läbirääkimisi, pidas liidu välisasjade ja julgeolekupoliitika kõrge esindaja kooskõlas ELi lepingu artikliga 37 läbirääkimisi liidu ja Kesk-Aafrika Vabariigi vahelise EUMAM RCA staatust käsitleva kirjavahetuse vormis lepingu üle.

(3) Kooskõlas ELi lepingule ja ELi toimimise lepingule lisatud Taani seisukohta käsitleva protokolli nr 22 artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises. Taani ei osale käesoleva otsuse rakendamises ning seetõttu ka käesoleva missiooni rahastamises.

(4) Kõnealune kirjavahetuse vormis leping tuleks heaks kiita,

ON VASTU VÕTNUD KÄESOLEVA OTSUSE:

Artikkel 1

Euroopa Liidu ja Kesk-Aafrika Vabariigi vaheline kirjavahetuse vormis leping, mis käsitleb Kesk-Aafrika Vabariigis läbiviidava Euroopa Liidu ÜJKP sõjalise nõuandemissiooni (EUMAM RCA) staatust Kesk-Aafrika Vabariigis, kiidetakse liidu nimel heaks.

Kirjavahetuse vormis lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud vastavale kirjale alla kirjutama, et see liidu suhtes siduvaks muuta.

Artikkel 3

Käesolev otsus jõustub selle vastuvõtmise päeval.

Brüssel, 16. märts 2015 Nõukogu nimel eesistuja F. MOGHERINI

(1) Nõukogu19. jaanuari 2015. aasta otsus (ÜVJP) 2015/78 Euroopa Liidu ÜJKP sõjalise nõuandemissiooni kohta Kesk-Aafrika Vabariigis (EUMAM RCA) (ELT L 13, 20.1.2015, lk 8).
(1)

1. aprillil 2014 taotles Iirimaa vastavalt määruse (EL) nr 528/2012 artikli 3 lõikele 3 komisjonilt otsust selle kohta, kas kaks bakterikultuure sisaldavat toodet, mis on ette nähtud tahkete orgaaniliste ainete vähendamiseks ja mis on kavas sel eesmärgil turule lasta, on kõnealuse määruse artikli 3 lõike 1 punkti a tähenduses biotsiidid.
(4)

Vastavalt Euroopa Parlamendi ja nõukogu määruse (EÜ) nr 1907/2006 (2) artikli 59 lõikele 1 ja kõnealuse määruse XV lisa kohaselt koostatud toimikule on PFOA ja selle ammooniumsool (APFO) kantud väga ohtlike ainete kandidaatide loetellu ning on tehtud kindlaks, et need vastavad kõnealuse määruse artikli 57 punktis c sätestatud 1B kategooria reproduktiivtoksilise aine kriteeriumidele ja eelkõige kõnealuse määruse artikli 57 punkti d kohaselt püsiva, bioakumuleeruva ja toksilise aine kriteeriumidele.